
NOTĂ INFORMATIVĂ
la proiectul de decizie „Cu privire la amalgamarea voluntară a unităților administrativ-teritoriale orașul Telenești, comuna Bănești, satul Inești, satul Budăi, satul Ciulucani, satul Hirișeni, satul Cîșla și satul Crăsnășeni”
1. Denumirea autorului și, după caz, a participanților la elaborarea proiectului
Proiectul de decizie a fost elaborat de către grupul de lucru comun constituit pentru pregătirea procesului de amalgamare voluntară a unităților administrativ-teritoriale orașul Telenești, comuna Bănești, satul Inești, satul Budăi satul Ciulucani, satul Hirișeni, satul Cîșla și satul Crăsnășeni” , cu participarea reprezentanților autorităților publice locale implicate în proces.
2. Condițiile ce au impus elaborarea proiectului de decizie
Proiectul de decizie a fost elaborat în contextul implementării prevederilor Legii nr. 225/2023 cu privire la amalgamarea voluntară a unităților administrativ-teritoriale și al Metodologiei de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023.
În vederea examinării oportunității amalgamării voluntare și pregătirii actelor necesare, autoritățile administrației publice locale ale orașului Telenești, comunei Bănești, satului Inești, satului Budăi, satului Ciulucani, satului Hirișeni, satului Cîșla și satului Crăsnășeni au desfășurat activitatea grupului de lucru comun în cadrul a cinci ședințe, după cum urmează:
18 mai 2026 – ședință de inițiere a activității grupului de lucru comun, desfășurată cu participarea Secretarului general  al Guvernului, dl Alexei Buzu 
· Verificarea valorii stimulentelor financiare pentru viitorul UAT amalgamat
· discutarea problemelor cu care se confruntă UAT-urile care vor să se amalgameze, identificarea prioblemelor comune și prioritizarea lor ținând cont de posibilitățile financiare disponibile din stimulente, și eventual alte surse
· elaborarea chestionarului care a fost aplicat pentru locuitorii UAT-urilor existente. În baza
· subiectului discutat mai sus, fiecare UAT a propus un chestionar scurt din 4-6 probleme identificate și un spațiu liberpentru ca cetățenii să poată indica cu text liber altă problemă pe care o consideră ei importantă
· GLC a inițiat discuțiile  prelimitare despre centrul administrativ: 
09 iunie 2026 – ședință de lucru desfășurată cu participarea șefului Oficiului Teritorial Orhei Cancelariei de stat dl Victor Mătrăgună și șefa adjunctă dna Nelea Cazacu consacrată examinării;
- rezultatelor sondajului de la fiecare UAT
- identificarea priorităților comune și specifice
- determinarea priorităților care pot fi finanțate din stimulentele financiare
- determinarea unde va fi centrul administrativ, cu alicarea criteriilor din Legea 225/2023, HG
925/2023
- elaborarea  primei  versiune a viziunii. 
15 iunie 2026 , 03 iulie 2026 și 16 iulie 2026– ședințe de finalizare a procesului de elaborare și aprobare a proiectului de decizie privind amalgamarea voluntară.
· membrii GLC  au ajustat prima versiune de viziune
· pregătirea proiectului de decizie pentru amalgamarea voluntară pentru consultări și aprobarea în ședința Consiliilor
În cadrul acestor ședințe au fost analizate condițiile legale privind amalgamarea voluntară, datele referitoare la continuitatea teritorială, populația unităților administrativ-teritoriale participante, stabilirea centrului administrativ, precum și alte aspecte organizatorice și instituționale relevante pentru constituirea unei unități administrativ-teritoriale amalgamate.
3. Principalele prevederi ale proiectului 
Proiectul de decizie prevede:
· aprobarea amalgamării voluntare a unităților administrativ-teritoriale orașul Telenești, comuna Bănești, satul Inești, satul Budăi, satul Ciulucani, satului Hirișeni, satului Cîșla și satului Crăsnășeni;
· constituirea unei unități administrativ-teritoriale amalgamate cu centrul administrativ în orașul Telenești;
· desemnarea persoanei responsabile de recepționarea deciziilor adoptate de consiliile locale participante și de consolidarea/transmiterea dosarului de amalgamare voluntară către Cancelaria de Stat a Republicii Moldova.
4. Fundamentarea economico-financiară
Adoptarea proiectului de decizie nu implică, la această etapă, cheltuieli financiare suplimentare imediate din bugetul local, întrucât actul are ca obiect aprobarea amalgamării voluntare și inițierea procedurilor administrative ulterioare prevăzute de lege. Costurile de reorganizare vor fi acoperite din transferul de pregatire acordat de stat conform HG nr. 925/2023. Sursele de finantare pentru implementarea deciziei de amalgamare vor proveni din: bugetul local consolidat, transferurile de stat conform HG nr. 925/2023, fonduri europene si alte surse externe.
Eventualele efecte financiare, administrative și organizatorice ale procesului de amalgamare urmează a fi examinate în etapele subsecvente, în conformitate cu prevederile legale aplicabile și cu măsurile de susținere prevăzute de cadrul normativ în domeniu.
5. Fundamentarea juridică a proiectului
Proiectul de decizie este elaborat în temeiul:
· art. 14 alin. (2) lit. k¹) din Legea nr. 436/2006 privind administrația publică locală;
· art. 5, art. 6, art. 6¹ alin. (1), art. 8, art. 10 și art. 11 din Legea nr. 225/2023 cu privire la amalgamarea voluntară a unităților administrativ-teritoriale;
· pct. 25, 39, 40 și 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023.
6. Avizarea și consultarea publică a proiectului
Proiectul este  supus procedurilor de informare și consultare publică, în condițiile legislației privind transparența în procesul decizional și ale cadrului normativ aplicabil amalgamării voluntare a unităților administrativ-teritoriale.Anunțuț de inițiere a elaborării Proiectul de decizie a fost publicat pe pagina web a Primăriei la data de 12 iunie 2026 și pe pagina Particip.gov.md pe data de 18 iunie 2026, Consultare populației prin chestionare 18 mai-08 iunie 2026; Proiectul de decizie pentru consultări publice  a fost publicat pe pagina web a Primăriei la data de 19 iunie 2026, audieri publice pe data de 09 iulie 2026, Termenul de depunere a propunerilor și obiecțiilor 23 iulie 2026.
7. Concluzii
Analiza efectuată în cadrul grupului de lucru comun și documentele examinate confirmă oportunitatea și temeinicia aprobării amalgamării voluntare a unităților administrativ-teritoriale orașul Telenești, comuna Bănești, satul Inești, satul Budăi, satul Ciulucani,satul Hirișeni, satul Cîșla și satul Crăsnășeni cu stabilirea centrului administrativ în orașul Telenești și continuarea procedurilor prevăzute de lege.



